Document ID: 31998R0339

ΚΑΝΟΝΙΣΜΟΣ (ΕΚ) αριθ. 339/98 ΤΗΣ ΕΠΙΤΡΟΠΗΣ της 11ης Φεβρουαρίου 1998 για την τροποποίηση των παραρτημάτων Ι, ΙΙ, ΙΙΙ, V, VI, VII, VIII και ΙΧ του κανονισμού (ΕΟΚ) αριθ. 3030/93 του Συμβουλίου για τους κοινούς κανόνες εισαγωγής ορισμένων υφαντουργικών προϊόντων καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, για τους κοινούς κανόνες εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 1445/97 της Επιτροπής (2), και ιδίως το άρθρο 19 σε συνδυασμό με το άρθρο 17 του κανονισμού αυτού,
Εκτιμώντας:
ότι στη συνδυασμένη ονοματολογία έχουν εισαχθεί τροποποιήσεις των οποίων η εφαρμογή αρχίζει την 1η Ιανουαρίου 1998 7
ότι, με την απόφασή του της 24ης Ιουλίου 1997 (3) το Συμβούλιο έχει αποφασίσει την εφαρμογή σε προσωρινή βάση της συμφωνίας για τις εμπορικές συναλλαγές προϊόντων κλωστοϋφαντουργίας για την οποία διεξάγονται διαπραγματεύσεις με την Πρώην Γιουγκοσκλαβική Δημοκρατία της Μακεδονίας 7
ότι η συμφωνία για τις εμπορικές συναλλαγές προϊόντων κλωστοϋφαντουργίας που δεν καλύπτονται από τη διμερή συμφωνία πολυϊνών για τις εμπορικές συναλλαγές κλωστοϋφαντουργικών προϊόντων με τη Λαϊκή Δημοκρατία της Κίνας, της οποίας η εφαρμογή έχει αρχίσει από την 1η Ιανουαρίου 1995 με διετή διάρκεια, παρατάθηκε αυτόματα για διαδοχικές περιόδους ενός έτους και θα τεθεί σε εφαρμογή το 1998 7
ότι τα συμπληρωματικά πρωτόκολλα των ευρωπαϊκών συμφωνιών για τις εμπορικές συναλλαγές προϊόντων κλωστοϋφαντουργίας μεταξύ της Κοινότητας και της Βουλγαρίας, της Τσεχικής Δημοκρατίας, της Ουγγαρίας της Πολωνίας, της Ρουμανίας και της Σλοβακίας θα παύσουν να ισχύουν στις 31 Δεκεμβρίου 1997 7
ότι οι συμφωνίες με την Αλβανία, τη Μάλτα, το Μαρόκο, τη Σλοβενία και την Τυνησία θα παύσουν να ισχύουν στις 31 Δεκεμβρίου 1997 7
ότι το Συμβούλιο έχει εκδόσει τον κανονισμό (ΕΟΚ) αριθ. 2315/96 (4), όπου περιέχεται κατάλογος προϊόντων κλωστοϋφαντουργίας και ένδυσης προς ένταξη στη συμφωνία GATT του 1994 στο πλαίσιο της δεύτερης φάσης της συμφωνίας για την κλωστοϋφαντουργία και την ένδυση, από την 1η Ιανουαρίου 1998 7
ότι όλα τα ανωτέρω στοιχεία καθιστούν αναγκαία την τροποποίηση των παραρτημάτων I, II, III, V, VI, VII, VIII και ΙΧ του κανονισμού (ΕΟΚ) αριθ. 3030/93, προκειμένου να ληφθούν υπόψη οι μεταβολές που έχουν εισαχθεί και οι οποίες εφαρμόζονται για την εισαγωγή στην Κοινότητα ορισμένων προϊόντων κλωστοϋφαντουργίας καταγόμενων από κάποιες τρίτες χώρες, υπό την έννοια του άρθρου 19 του κανονισμού (ΕΟΚ) αριθ. 3030/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3030/93 τροποποιείται ως εξής:
- το παράρτημα Ι αντικαθίσταται από το παράρτημα Ι του παρόντος κανονισμού,
- το παράρτημα ΙΙ αντικαθίσταται από το παράρτημα ΙΙ του παρόντος κανονισμού,
- το παράρτημα ΙΙΙ αντικαθίσταται από το παράρτημα ΙΙΙ του παρόντος κανονισμού,
- το παράρτημα V αντικαθίσταται από το παράρτημα IV του παρόντος κανονισμού,
- το παράρτημα VI αντικαθίσταται από το παράρτημα V του παρόντος κανονισμού,
- το παράρτημα VII αντικαθίσταται από το παράρτημα VI του παρόντος κανονισμού,
- το παράρτημα VIII αντικαθίσταται από το παράρτημα VII του παρόντος κανονισμού,
- το παράρτημα ΙΧ αντικαθίσταται από το παράρτημα VIII του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 1998.

Labels: 1
3
5